alexandrainst/scandi-wiki huggingface dataset:
Michael Setsaas

Michael Setsaas (født 12. juli 1953 i Trondheim, død 7. april 2022 i Spania) var en norsk psykiater i privat praksis. Han har hatt rettspsykiatrisk praksis siden 1991, og har ofte vært benyttet som sakkyndig for norske domstoler.

Han er cand.med med 1. avdeling fra Universitetet i Oslo og 2. avdeling fra Universitetet i Trondheim. Etter turnustjenesten var han ansatt ved Regionsykehuset i Trondheim og Sør-Trøndelag psykiatriske sykehus. Setsaas var ansatt i Sør-Trøndelag fylkeskommune frem til 1999. I 1998 etablerte han sin egen praksis, der han har drevet klinisk praksis innen generell psykiatri, spesielt innen selvmordsadferd, beredskap og krisehåndtering. Fra 1991 til 2001 ledet han Katastrofepsykiatrisk ressursteam i Sør-Trøndelag.

Han har vært frivillig og hatt lokale, regionale og sentrale tillitsverv i Røde Kors siden ungdomstiden. Han var medlem av Trondheim bystyre for Høyre fra 1995 til 2015, det meste av tiden som medlem av bystyrets helse- og velferdskomité, og leder i Trondheim Høyre fra 2010 til 2012.

Referanser 

Norske psykiatere
Lokalpolitikere i Trondheim
Høyre-politikere i Sør-Trøndelag
Alumni fra NTNU
Alumni fra Universitetet i Oslo
Personer fra Trondheim kommune
Norges styggeste rom

Norges styggeste rom er et norsk oppussings-program som gikk på TV3 fra 2008 til 2015. Konseptet går ut på å kåre Norges «styggeste rom». Hvert rom får sitt eget program og sin egen kåring. Den som vinner i hver kategori vinner gratis oppussing. Kåringen ble foretatt av interiørdesigner Halvor Bakke, Kathrine Sørland, og altmuligmann Elwin Bradshaw. Programleder i første sesong var Kathrine Sørland.

Referanser

Eksterne lenker 

Norske interiør- og oppussingsprogrammer
TV-produksjoner på norsk TV3
Norske TV-serier fra 2000-årene
Norske TV-serier fra 2010-årene
Medveditsa (Don)

Medveditsa (russisk: Медведица) er ei elv i Volgograd og Saratov oblast i Russland. Den er ei venstre sideelv til elva Don, og er 745 km lang, med et nedbørfelt på 34 700 km² og en middelvannføring på 69 m³/s.

Navnet Medveditsa betyr binne, og ifølge historien kommer det av den store mengden bjørn som tidligere fantes i området.

Elva har sitt utspring på Volgaplatået, i de nordøstlige delene av Saratov oblast, og renner hovedsakelig i sørvestlig retning og inn i Volgograd oblast, hvor den munner ut i elva Don. De største sideelvene er, fra høyre: Balanda og Tersa, og fra venstre: Idolga, Karamysj og Artsjeda.

De største byene ved elva er Petrovsk, Atkarsk, Zjirnovsk og Mikhajlovka. Elva er seilbar til Atkarsk.

Referanser 

Elver i Saratov oblast
Elver i Volgograd oblast
Dons vassdragsområde
Medveditsa (Volga)

Medveditsa (russisk: Медведица) er ei elv i Tver oblast i Russland. Den er ei venstre sideelv til elva Volga, som den løper sammen med i Uglitsj-reservoaret). Elva er 259 kilometer lang, og har et nedbørfelt på . Middelvannføringen 71 kilometer før munningen er . Medveditsa er et populært sted for turisme og rekreasjon.

Referanser 

Elver i Tver oblast
Budstikka (sang)

Se også Budstikke (andre betydninger)
«Budstikka» var en norsk Waffen-SS sang, brukt av Den Norske Legion i perioden 1940–1945.

Melodien er skrevet av Willy Johansen, og Haakon Foss har skrevet teksten.

Tekst 

Budstikka gikk fra mann til mann.
Kjemp for ditt kjære fedreland.
Stans ikke før du bolsjevismen har slått.
Kampens banner er rødt, hvitt og blått.

Her kommer gutta i Den norske Legion,
fremad på marsj mot målet.
Marsjen går lett, for det er Viken bataljon.
Vi har viljer så hårde som stålet.

Til kamp mot den fare som truer fra øst,
mot den pest som vil herje vårt land,
går vi syngende fram og gir hjemmene trøst.
Vi har korstogets glød alle mann.

Her kommer gutta i den Norske Legion.
Beredt til å verne vårt fedreland.

Norge under andre verdenskrig
Politiske sanger
På to hjul i svingen

På to hjul i svingen (originaltittel: The Love Bug) er en amerikansk fantasy-komedie fra 1968 regissert av Robert Stevenson. Filmen handler om en Volkswagen Boble som viser seg å ha en egen vilje. Eieren bruker den med stor suksess i flere billøp, men når den forrige eieren oppdager dens egenskaper ønsker han å kjøpe den tilbake. Når det ikke går forsøker han seg på sabotasje. Hovedrollene spilles av Dean Jones, Michele Lee, David Tomlinson og Buddy Hackett. Filmen er basert på boka Car, Boy, Girl (1961), skrevet av Gordon Buford.

Den fikk fire oppfølgere (inkludert en TV-film) og en kortlivet TV-serie. Alle produsert av The Walt Disney Company.

Handling
Jim Douglas er en nedadgående racerkjører som bor i en nedlagt brannstasjon i San Francisco sammen med sin venn, mekanikeren Tennessee . En dag han er hos en bilforhandler får han se en Volkswagen Boble som viser seg å ha en særegen feil, den synes å ha en egen vilje. Etter en stund kjører bilen hjem til Jim på egen vilje. Etter en del tvil bestemmer Jim seg for å fikse bilen slik at han kan bruke den til billøp. Etter at jobben er ferdig døper Tennessee bilen til Herbie. Etter flere suksessfulle billøp med "Herbie" stiger Jim til nye høyder, noe som fører til at dens forrige eier, Thorndyke, vil ha bilen tilbake. Jim nekter og blir derfor utfordret av Thorndyke til konkurrere i et lengre løp kalt "El Dorado". Thorndyke saboterer imidlertid bilen, men det blir raskt oppdaget og reparert av Carrol, Tennessees eks-kjæreste. Sammen er trioen fast bestemt på å slå Thorndyke.

Om filmen
På to hjul i svingen ble godt mottatt av kritikerne, noe som gjenspeiles at den har oppnådd 75 % på Rotten Tomatoes.

Den ble meget populær i USA hvor den innbrakte $51 millioner. Produksjonskostnadene var på ca 5 millioner dollar.

I rollene
(utvalg)
Dean Jones … Jim Douglas
Michele Lee … Carole Bennet
David Tomlinson … Peter Thorndyke
Buddy Hackett … Tennessee Steinmetz
Joe Flynn … Havershaw
Benson Fong … Mr. Wu
Joe E. Ross … detektiv
Barry Kelley … politioverkonstabel
Iris Adrian … Carhop

Andre filmer i serien
Full speed igjen med Herbie (Herbie Rides Again) (1974)
Herbie drar til Monte Carlo (Herbie Goes to Monte Carlo) (1977)
Herbie gir seg aldri (Herbie Goes Bananas) (1980)
Herbie – Full tank (Herbie: Fully Loaded) (2005)

Se også 
 Pelle Politibil, norsk fantasifigur fra flere filmer, tv-serier og bøker for barn

Referanser

Eksterne lenker
 

Actionkomedier fra USA
Familiefilmer fra USA
Fantasyfilmer fra USA
Bilfilmer
Filmer fra 1968
Engelskspråklige filmer
Filmer lagt til San Francisco
Fylkesvei 5850

Fylkesveg 5850 går mellom Åheim og Almklov i Vanylven kommune. Veien er 10,2 km lang.

Frem til 2019 hadde veien betegnelsen Fv1.

Kommuner og knutepunkter

 Åheim
Endepunkt Almklov

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Vanylven
Fylkesvei 5858

Fylkesveg 5858 går mellom Åheim og Saltvika i Vanylven kommune. Veien er 1,2 km lang.

Frem til 2019 hadde veien betegnelsen Fv5.

Kommuner og knutepunkter

 Åheim
Endepunkt Saltvika

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Vanylven
Koper

Koper (italiensk: Capodistria, kroatisk: Kopar) er en kommune, kystby og den største havnen i Slovenia, beliggende på den korte, slovenske kystlinjen ved Triestebukten i Adriaterhavet. Byen har en befolkning på 23 700, og er offisielt tospråklig med både slovensk og italiensk som offisielle språk.

Byen ligger nært den italienske havne- og industribyen Trieste. Sammen med denne hørte Koper fra 1947 til 1954 til Det frie området Trieste. Da byen tilfalt Jugoslavia flyttet mesteparten av den overveiende italiensktalende befolkningen til Italia. I dag er bare 2 % av befolkningen italienskspråklig.

Kopers italienske navn Capodistria er avledet av latin Caput Histriae, «Istrias hovedstad». I middelalderen het byen derimot Iustinopolis, oppkalt etter den bysantinske keiseren Justinian II. Den hørte senere til patriarkatet Aquileia, til republikken Venezia og så, frem til første verdenskrig, til den østerriksk-ungarske delstaten Küstenland, hvorpå byen tilfalt Italia.

Galleri

Eksterne lenker 
 
 Offisiell hjemmeside på engelsk
 Havnen i Koper
 Primorska universitet
 Koper sett fra luften

Byer i Slovenia
Anthony Kim

Anthony Ha-Jin Kim (født 19. juni 1985 i Los Angeles, California) er en amerikansk profesjonell golfspiller.

Kim ble profesjonell i 2006, debuterte med en delt annenplass, og vant sin første turnering på PGA-touren i mai 2008 (Wachovia Championship).

Meritter

Seire på PGA-touren
2010  Shell Houston Open
2008 Wachovia Championship, AT&T National

Ryder Cup
2008

Presidents Cup
2009

Eksterne lenker
 

Golfspillere fra USA
Fødsler i 1985
Hærens musikkorps

Hærens musikkorps (HRMK), tidligere Forsvarets musikkorps Nord-Norge er ett av Forsvarets fem profesjonelle musikkorps organisert under Forsvarets musikk. Korpset har base i Harstad og er det yngste og nordligste av Forsvarets musikkorps.

Korpset ble opprettet i 1911. Det pleier å avholde ukentlige konserter og turnerer i både inn- og utland, men mest i Norges nordligste landsdel. Korpset som ensemble og gjennom enkeltmedlemmer har betydd mye for Festspillene i Nord-Norge, Harstad kulturskole og store deler av amatørmusikklivet i regionen.

Korpset har en støtteforening kalt Forsvarsmusikkens venner (tidligere Divisjonsmusikkens venner).

Eksterne lenker
 

Forsvaret i Troms og Finnmark
Norske musikkorps
Militære musikkorps
Kultur i Harstad
Penisforlengelse

Penisforlengelse er en type operasjon. For at penis skal bli forlenget løsner kirurgen bindevevsbåndene som sitter inne i kroppen og holder penis. På den måten skjer det en forskyvning av den delen av penis som i utgangspunktet er lokalisert inne i kroppen utenfor.

Deretter syr kirurgen svamplegemene fast i den nye, mer fremskutte posisjonen. Til slutt blir snittet sydd sammen på et sett som skyver huden frem, noe som bidrar til en forlengelse av penis ved roten.

Operasjonen er gjenstand for motforestillinger.

Operasjonen skjer i full narkose.

Se også
Penisfortykkelse

Helse
Seksualitet
Guy Sajer

Guy Sajer er et pseudonym for Guy Mouminoux (født 13. januar 1927 i Paris, død 11. januar 2022), forfatter av memoarene Den glemte soldat. Siden 1946 har han også arbeidet som tegner av tegneserier under sitt egentlige navn Guy Mouminoux og pseudonymene Dimitri og Dimitri Lahache.

Liv og virke 
Hans far var fransk og hans mor var tysk, og «Sajer» er hans mors opprinnelige etternavn. Sajer vokste opp i Wissembourg i Alsace og hevder han ble vervet til den tyske hæren (Wehrmacht) som 16-åring under den andre verdenskrig. Han ble senere innrullert i elitedivisjonen Großdeutschland og kjempet i denne til krigens slutt. Etter krigen skrev han ned sine krigserfaringer og utga disse i boken Den glemte soldat – en dagbok fra østfonten. Det har blitt stilt spørsmålstegn ved nøyaktigheten av skildringene i, blant annet på grunn av mindre feil knyttet til beskrivelser hvordan den tyske hær var organisert, uniformsdetaljer og lignende. Men hovedinnholdet er blitt bekreftet av historikere og andre soldater som deltok i kampene som beskrives i boken. Boken er blant annet anbefalt som av det amerikanske forsvaret som en av flere bøker som bør leses for å få innblikk i krigens psykologiske effekt på soldater.

Den nederlandske filmregissøren Paul Verhoeven har diskutert med Sajer muligheten for filmatisering av Den glemte soldat.

Referanser 

Tegneserieskapere
Personer fra Paris
Personer fra departementet Bas-Rhin
Penisfortykkelse

Penisfortykkelse er en type operasjon. Den kan enten bli gjort samtidig med en penisforlengelse eller som et separat inngrep. Penis kan bli fortykket ved en translantering av enten hud- eller fettvev. Vanligvis blir fett sugd ut fra taljen eller buken. Fettet blir sprøytet inn rundt penisskaftet.

Narkosen man bruker i forbindelse med penisfortykkelse er meget risikabel for nervesystemet. Derfor er det frivillig om man vil være i narkose eller ikke under en operasjon. Når det er sagt, kan en narkosefri operasjon være utrolig smertefull.

Se også
Penisforlengelse

Helse
Seksualitet
Balanda

Balanda (russisk: Баланда) er ei elv i Volgograd og Saratov oblast i Russland. Den er ei høyre sideelv til Medveditsa (ei sideelv til Don). Den er 164 kilometer lang og har et nedbørfelt på .

Elva har sitt utspring på Volgaplatået i Saratov oblast, og renner i sørvestlig retning til den munner ut i Medveditsa i Volgograd oblast. Mesteparten av vannføringen kommer fra snøsmelting på Volgaplatået. Den største byen ved elva er Kalininsk.

Referanser 

Elver i Saratov oblast
Elver i Volgograd oblast
X-fly

X-fly (for eXperimental) er en serie med eksperimentelle fly finansiert av USAs forskjellige føderale institusjoner. Noen var (og er) ubemannede missiler, og noen kom aldri lenger enn til tegnebrettet. Hensikten med flyene er å utforske aerodynamiske prinsipper, tekniske løsninger og konsepter. X-flyene er generelt sett ikke prototyper, siden de ikke er ment å skulle settes i produksjon på et senere tidspunkt. Betegnelsen X- angir et eksperimentprosjekt og ikke de enkelte flyene. Av X-7 ble det for eksempel bygd 61 eksemplarer, og alle bar navnet X-7 (med variant-nummer i tillegg).

Det første X-flyet var rakettflyet Bell X-1. Dette var det første bemannede flyet som brøt lydmuren i vannrett kontrollert flukt 14. oktober 1947. Siden har forsøkene med X-flyene banet veien for nyvinninger innen både romfart og militær og sivil luftfart. På grunn av at disse flyene testet grensene for hva som var mulig, endte flere av testflygingene med kræsjlandinger, og i noen tilfeller omkom testpilotene da flyene kom ut av kontroll og styrtet. Flere av X-flyene var (og er) strengt hemmelige, siden de prøver ut militær teknologi. Det foreløpig siste (kjente) X-flyet er General Dynamics X-62.

Liste over de forskjellige X-flyene

Kilder 
NASA – American X-vehicles, An Inventory—X-1 to X-50 (Utgitt 2003) (pdf) Besøkt 20. mars 2015
Department of Defense – MDS Designators  Besøkt 20. mars 2015

Eksperimentelle fly
Lister over teknikk
Andrés Romero

Andrés Romero (født 8. mai 1981 i Tucumán) er en argentinsk golfspiller.

Seire

European Tour 
 2007 Deutsche Bank Players Championship of Europe

PGA Tour 
 2008 Zurich Classic of New Orleans

Eksterne lenker 
 
 

Argentinske golfspillere
Personer fra provinsen Tucuman
Fødsler i 1981
David Keith

David Lemuel Keith (født 8. mai 1954) er en Golden Globe-nominert amerikansk skuespiller og regissør.

Keith har hatt en lang karriere innen film og fjernsyn. Han filmet deler av HBO-filmen Gulag i Norge. Botanisk hage og hovedpostkontoret i Oslo ble benyttet i filmen.

Referanser

Eksterne lenker 
 

Skuespillere fra USA
Personer fra Knoxville
Boo Weekley

Thomas Brent «Boo» Weekley (født 23. juli 1973 i Milton, Florida) er en amerikansk profesjonell golfspiller.  Klengenavnet Boo kommer fra tegnefilmfiguren Yogi Bears kompis Boo Boo.

Han ble profesjonell i 1997, men kvalifiserte seg ikke for PGA-touren før i 2002.  Det ble en dårlig sesong, der han bare klarte cutten i fem av 24 turneringer.  I årene 2003 til 2006 måtte han nøye seg med spill på Nationwide Tour.  

2007 var han tilbake på PGA-touren, og det startet særdeles bra, med 2 topp-10-plasseringer før han fikk sin første seier i april.  I løpet av året hadde han klatret inn blant de 50 beste på verdensrankingen.

2008 startet også med to tidlige topp-ti-plasseringer, før han forsvarte seieren fra året før i Verizon Heritage.  I en periode lå han som nr. 23 på verdensrankingen, og kvalifiserte seg for Ryder Cup.

Seire på PGA-touren 
 2007 Verizon Heritage
 2008 Verizon Heritage

Ryder Cup 
 2008

Eksterne lenker 
 
 

Golfspillere fra USA
Fødsler i 1973
Sarah Miles

Sarah Miles (født 31. desember 1941 i Essex i England) er en britisk teater- og film­skuespillerinne. 

15 år gammel begynte Miles å studere ved Royal Academy of Dramatic Art i London. I 1962 kom filmdebuten som tidlig utviklet skolejente som forfører rektor i filmen Likevel dømmes du, der hun spilte mot Laurence Olivier. Miles ble sett på som en av britisk films mest lovende skuespillerinner på 1960- og 1970-tallet og ble nominert til en Oscar for sin rolle i filmen Ryans datter i 1970.

Sarah Miles er også kjent for å drikke sin egen urin. I over tretti år har hun fulgt andre berømte tilhengere av urinterapi, så som Gandhi og Nero, for å holde seg sunn og frisk.

Miles var gift med den britiske dramatikeren Robert Bolt i to perioder, fra 1967–1975 og 1988–1995. Han både skrev og regisserte filmen Lady Caroline Lamb der hun spilte hovedrollen.

Referanser

Eksterne lenker 
 

Engelske skuespillere
Personer fra distriktet Chelmsford
Fylkesvei 6126

Fylkesvei 6126 går mellom Bergem og Vikavollen i Tingvoll kommune. Veien er 8,5 km lang.

Frem til 2019 hadde veien betegnelsen Fv301.

Kommuner og knutepunkter

 Bergem
Torjulvågen
Endepunkt Vikavollen

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Tingvoll
Silje Stang

Silje Kristine Stang (født 22. desember 1970) er en norsk programleder på radio og TV. 

Hun jobber siden 17. august 2015 som programleder for P4s radiofrokost på P4, hvor hun har ledet ulike programmer i flere år. Hun har tidligere vært programleder for TV-programmene Mandagsklubben på TVNorge (1998–2000), Silje og Sigurd – et slags reiseprogram på TVNorge (2000–2001), Torsdagsklubben på TV 2 (2002–2004) (2008) og 9 av 10 nordmenn på TV 2 (2006–2008). Hun har også vært programleder for sesong 2 og 3 av TV 2-serien Sporløs.

Hun har vunnet to Gullruten-priser: Mandagsklubben vant publikumsavstemningen folkets favoritt under Gullruten 1999, mens Stang ble beste kvinnelige programleder under Gullruten 2003 for Torsdagsklubben. I tillegg ble Silje og Sigurd – et slags reiseprogram kåret til beste underholdningsprogram under Gullruten 2001.

Referanser

Eksterne lenker 
 

Programledere for TV 2
Programledere for TVNorge
Vinnere av Gullruten for beste programleder
Vinnere av Gullrutens publikumspris
Programledere for «Idol»
Fylkesvei 7232

Fylkesvei 7232 går mellom Aksetåsan og Nevernes i Brønnøy kommune. Veien er 6,1 km lang.

Frem til 2019 hadde veien betegnelsen fylkesvei 49.

Kommuner og knutepunkter

 Aksetåsan
Endepunkt Nevernes

Referanser

Eksterne lenker 
 Vegvesenets vegkart 
 

Fylkesveier i Nordland
Veier i Brønnøy
Fylkesvei 7230

Fylkesvei 7230 går mellom Rønningstad og Hongset i Brønnøy kommune. Veien er 9,2 km lang.

Frem til 2019 hadde veien betegnelsen fylkesvei 48.

Kommuner og knutepunkter

 Rønningstad
Endepunkt Hongset

Referanser

Eksterne lenker 
 Vegvesenets vegkart 
 

Fylkesveier i Nordland
Veier i Brønnøy
Ås Idrettslag

Ås Idrettslag (stiftet 10. juli 1922) er et allianseidrettslag fra Ås i Akershus, tilsluttet Norges Idrettsforbund. Idrettslaget har ni grupper: Basketball, Friidrett, Friskis og Svettis, Håndball, Idrettsskole, Orientering, Ski, Svømming og Trim. I tillegg kommer  Ås IL Fotball, som er et selvstendig idrettslag under Ås IL allianseidrettslag.

Ås IL Fotball

I 2005 ble fotballgruppa egen klubb, Ås IL Fotball, organisert av allianseidrettslaget Ås IL. Klubben er med i SAMK-prosjektet, et prosjekt som involverer klubbene Ås, Nordby, Ski, Oppegård, Langhus, og Vestby. Prosjektet gjør at de beste spillerne fra disse samarbeidsklubbene går til Follo Fotball, for målet er å skape et topplag i regionen. Klubben spiller sine hjemmekamper på Ås stadion, som har kunstgress og løpebane rundt. Kunstgresset sto ferdig i 2005, da det tidligere var gressdekke på banen. Ansvarlig trener for 2014 er Tor-Arild Haddal.

Ås IL har også mange lag i de aldersbestemte klassene, og av begge kjønn, og særlig florerer det av lag i de yngre klassene, hvor det spilles 5'er- og 7'er-fotball. Ås har aldri vært kjent for å ha mange gode lag, men Old Boys-laget ble i 2007 kretsmestere i Østfold Fotballkrets.

A-laget i fotball spiller i 2014 i 4. divisjon.

Tabell

Skøyter
Tidligere skøyteløpere som har representert klubben er:
Thor André Pedersen – sesongene (1997/98–1998/99)
Roar Tollefsen – sesongene (1996/97–1997/98)
Bente Munkerud – sesongene (1976/77–1982/83)

Referanser

Eksterne lenker 
 
 Ås Fotball

Idrettslag i Akershus
Idrettslag etablert i 1922
Fotballag i Akershus
Fotballag etablert i 1922
Sport i Ås
Skøyteklubber i Akershus
Artikler i skøytesportprosjektet
Strix Television

Strix Television er et skandinavisk medieselskap grunnlagt i Sverige i 1988. I 1998 etablerte selskapet datterselskap i Norge og Danmark, det norske under navnet Strix Televisjon. Selskapet har senere også etablert datterselskap i Nederland samt i Tsjekkia og Israel, men etter at selskapene i Israel og Tsjekkia ble lagt ned, Strix i Danmark fusjonerte med Gong og ble Strong Productions og Strix Nederland ble solgt til Monday Media, finnes Strix nå kun i Norge og Sverige. Strix var lenge eid av det svenske mediekonsernet Modern Times Group (MTG), og deretter Nordic Entertainment Group (NENT) før selskapet ble solgt til Fremantle i september 2021.

I Norge er Strix kjent som produsent av en rekke reality-TV-serier, blant annet Sommerhytta, Sofa (lokal versjon av formatet Gogglebox), Robinsonekspedisjonen, Farmen, Søppelkongen, Alt for Rognan, Prinsessen og professoren, Klasse 10 B og Den store reisen.

Referanser

Eksterne lenker  
 

Svenske medieselskaper
Etableringer i 1988
Rinnan el.verk

Rinnan elektrisitetsverk ble etablert i 1914 og var et samarbeid mellom gårdbrukerne på Rinnan og Rindsem. Verket lå ved fossefallet mellom Rinnan øvre og Rindsem ved Rinnelva og hadde en maskinkapasitet på 100 hestekrefter likestrøm. Fallhøyden var 32 meter. Kraftproduksjonen opphørte i 1955.

Vannkraftverk i Trøndelag
Kraftverk etablert i 1914
Kraftverk nedlagt i 1955
Kraftverk i Levanger
Tidligere kraftverk i Norge
Archie Goldie

Archie Goldie (født 5. januar 1874 i Ayrshire, død 7. april 1953) var en skotsk fotballspiller. Han er mest kjent fra sin tid i Merseyside-klubben Liverpool hvor han spilte høyreback.

Goldie startet sin karriere i 1892 i Clyde før han ble hentet til Liverpool av managerne John McKenna og W. E. Barclay i juni 1895.

Han fikk sin debut 28. september samme år i hjemmekampen  mot Burslem Port Vale i en kamp Liverpool vant 5 – 1 etter blant annet 4 mål av George Allan foran 5 000 tilskuere på Anfield. Hans første og eneste mål kom i bortekampen mot Sunderland 17. oktober 1896 i en kamp Liverpool tapte 4 – 3. I denne sesongen var han med på seieren i 2. divisjon og dermed opprykk til den høyeste divisjonen året etter.

Goldie ble værende i klubben frem til 1900 da han signerte for New Brighton Tower. Han spilte også for Small Heath og Crewe før han la opp i 1905.

Han døde i 1953, 79 år gammel.

Statistikk 
Liverpool

Kamper 
 1895-1900: Ligakamper - mål: 125 kamper - 1 mål.
 1895-1900: Totalt kamper - mål: 149 kamper - 1 mål.

Medaljer 
 1895/1896: Ligamester 2. divisjon.

Se også 
 Statistikk om Liverpool FC.

Referanser

Eksterne lenker 
 Profil på LFChistory.net

Skotske fotballspillere
Fotballspillere for Liverpool FC
Fotballspillere for Crewe Alexandra FC
Personer fra East Ayrshire
Zach Johnson

Zachary Harris «Zach» Johnson (født 24. februar 1976, i Iowa City, Iowa) er en amerikansk profesjonell golfspiller som spiller på PGA-touren.

Johnson ble profesjonell i 1998.  Etter flere år på rekrutterings-tourene, tjente han i 2003 nok til at han kvalifiserte seg for PGA-touren sesongen 2004.  I sin første sesong på touren hadde han fem topp-10-plasseringer, bl.a. seier i BellSouth Classic.

Seire 
 2015 The Open Championship
 2013 BMW Championship
 2012 Crowne Plaza Invitational at Colonial, John Deere Classic
 2010 Crowne Plaza Invitational at Colonial
 2009 Sony Open in Hawaii, Valero Texas Open
 2008 Valero Texas Open
 2007 AT&T Classic, The Masters
 2004 BellSouth Classic

Andre meritter 
 2010 Ryder Cup
 2009 Presidents Cup
 2008 Ryder Cup
 2007 Presidents Cup
 2006 Ryder Cup

Eksterne lenker 
 
 

Golfspillere fra USA
Fødsler i 1976
Fylkesvei 7838

Fylkesvei 7838 går mellom Hemmingsjord i Sørreisa og Engerud i Målselv. Veien er 11,3 km lang.

Frem til 2019 hadde veien betegnelsen fylkesvei 203 (Troms).

Kommuner og knutepunkter

Reinelv

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Målselv
Veier i Sørreisa